17/06/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN407A 308/2010

Resolución do 31 de maio de 2011, da Dirección Xeral de Industria, Enerxía e Minas, pola que se autoriza administrativamente e se aproba o proxecto de execución “SUBESTACIÓN SAN MARCOS 132 kV - AMPLIACIÓN POTENCIA TRAFO I 132/15 KV 30 MVA”, no termo municipal de Oleiros (A Coruña) (expediente: IN407A 308/2010). Examinado o expediente instruído a pedimento da empresa “UNIÓN FENOSA DISTRIBUCIÓN, S. A.”, con enderezo a efectos de notificación en Avda. de Arteixo, 171, 15007 A Coruña, resultan os seguintes ANTECEDENTES DE FEITO Primeiro. –Con data 26 de novembro de 2010, a citada empresa solicita a autorización administrativa e a aprobación do proxecto de execución da citada instalación; presentando a preceptiva documentación á que fai referencia o Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Segundo. –As características técnicas básicas da instalación son as seguintes: Novo transformador T1 132/15 kV de 30 mVA, refrixeración ONAN, conexión YNd11.1 módulo de transformador illado en SF6 de intemperie, formado por: 1 seccionador Pat 1.250 A 31,5 kA, 1 interruptor 145 kV 2.000 A 31,5 kA, 3 Tis 200-400-800/5-5-5 A tipo bushing e un armario de proteccións e telecontrol.3 autoválvulas Abencor-Bowthorpe tipo 3HSRCP 120. Conexión de A. T. entre bornes do T1 e aparamenta con cable Condor AI-ac. Conexión entre secundario de T1 e a cela de transformador de 20 kV condutor dobre terna R. H. Z.1 12/20 kV 3x1x360 mm 2 Cu. Sistema de control, proteccións e medida, así como a obra civil para a bancada e instalar a aparellaxe Concello: Oleiros (A Coruña). Terceiro. –Por Acordo do 31 de xaneiro de 2011 do Departamento Territorial da Consellería de Economía e Industria de A Coruña, someteuse a información pública a solicitude de autorización administrativa das instalacións eléctricas do devandito proxecto de execución, publicándose no D. O. G. do 24 de marzo de 2011 e no B. O. P. de A Coruña do 18 de febreiro de 2011. Cuarto. –Durante o período en que se someteu a trámite de información pública non se presentaron alegacións. Quinto. –A solicitude obxecto deste expediente está informada favorablemente pola Xefatura Territorial da Consellería de Economía e Industria da Coruña. FUNDAMENTOS DE DEREITO Primeiro. –A Dirección Xeral de Industria, Enerxía e Minas é competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril, e Decreto 8/2011, do 28 de xaneiro, polos que se fixa a estrutura orgánica da Xunta de Galicia e das consellerías desta (DOG de 20/04/09 e 03/02/11, respectivamente), Decreto 324/2009, do 11 de xuño (DOG do 17/06/09), polo que se establece a estrutura orgánica da Consellería de Economía e Industria, Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real decreto 1955/2000, do 1 de decembro, e a Lei 54/1997, do 27 de novembro, do sector eléctrico, modificada pola Lei 17/2007, do 4 de xullo e a Lei 30/1992, do 26 de novembro, de réxime xurídico das administracións públicas e do procedemento administrativo común. Segundo. –O proxecto cumpre o disposto no Regulamento sobre centrais eléctricas, subestacións e centros de transformación, aprobado polo Real Decreto 3275/1982, do 12 de novembro. Terceiro. –No expediente instruído ao efecto cumpríronse os trámites regulamentarios. Esta Dirección Xeral, de acordo co que antecede e no exercicio das competencias que ten atribuídas, RESOLVE 1. Autorizar administrativamente a “SUBESTACIÓN SAN MARCOS 132 kV - AMPLIACIÓN POTENCIA TRAFO I 132/15 KV 30 MVA”, no termo municipal de Oleiros (A Coruña). 2. Aprobar o proxecto de execución da instalación eléctrica que se cita. Todo isto de acordo coas condicións seguintes: PRIMEIRA. –As instalacións que se autorizan terán que realizarse de acordo coas especificacións e planos que figuran no proxecto presentado pola empresa, asinado polo enxeñeiro industrial D. Ram Trueba Jovell, e visado polo Ilustre Colexio Oficial de Enxeñeiros Industriais de Galicia, Delegación da Coruña, con núm. de visado dixital C0103393, data 8 de novembro de 2010 e cun orzamento total de 822.158,00 euros. SEGUNDA. –O peticionario asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. TERCEIRA. –En todo momento deberase cumprir canto establece o Regulamento sobre centrais eléctricas, subestacións e centros de transformación, e as súas instrucións técnicas complementarias de acordo co Real decreto 3275/1982, do 12 de novembro, e ordes posteriores, así como demais normativas e directrices vixentes que sexan de aplicación. CUARTA. –Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Industria, Enerxía e Minas. Así mesmo, a Xefatura Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicar a esta Dirección Xeral todas as resolucións que diten en aplicación da citada facultade. QUINTA. –O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Unha vez construidas as instalacións autorizadas, a Xefatura Territorial da Consellería de Economía e Industria de Pontevedra inspeccionará a totalidade das obras e montaxes efectuados e verificará o cumprimento dos compromisos contraídos pola empresa promotora. SEXTA. –A administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condicións impostas ou por calquera outra causa excepcional que o xustifique. SÉTIMA. –Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes, contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 31 de maio de 2011. O director xeral de Industrria, Enerxía e Minas Ángel Bernardo Tahoces